Město Běła Woda chce wuskutki koronakrizy za lokalne hospodarstwo z wosebitej akciju trochu wolóžić. Wikowarjo a hosćencarjo pak najprjedy raz zdźeržliwje reaguja.
Běła Woda (CK/SN). Dotal 17 wotmołwow wikowarjow a pjeć hosćencarjow je město Běła Woda na swoju akciju dobropisow dóstało. Wyši měšćanosta Torsten Pötzsch (Klartext) so nadźija, zo budźe jich hišće wjace. Akciju běchu spočatk meje zahajili, zo bychu wikowarjow a hosćencarjow města podpěrali, kotřiž dyrbjachu swoje domy nachwilnje zawrěć. Ideja bě, zo kupi město w kóždym wobchodźe abo hosćencu hač do dźesać dobropisow po dźesać eurach. Dobropisy chcedźa towarstwam přewostajić, kotrež tohorunja pod krizu ćerpja.
pol_Latn szl_Latn